
[bookmark: _Hlk121741654]Broj: UP-I-16-037/26-3/2                                                                       26. januar  2026.godine 

Ministarstvo poljoprivrede, šumarstva i vodoprivrede, na osnovu člana 30 stav 2 u vezi stava 1 Zakona o slobodnom pristupu informacijama (“Sl.list CG”, br.44/12 i 30/17), odlučujući  po zahtjevu NVO „MANS“ iz Podgorice br.157245 od 14.01.2026.godine, radi pristupa informacijama, donijelo je: 
 	R J E Š E NJ E 

[bookmark: _Hlk176430723][bookmark: _Hlk220325533][bookmark: _Hlk184716194][bookmark: _Hlk134694289][bookmark: _Hlk121991128]Usvaja se zahtjev NVO “MANS” iz Podgorice, pa se dozvoljava pristup informacijama po zahtjevu br. 152169 i to kopiji: svih odobrenja za lov subotom za lovnu godinu 2025/2026.
Pristup informacijama ostvariće se dostavom kopije putem pošte, preporučenom pošiljkom na adresu podnosioca zahtjeva. 
Troškova postupka nije bilo.  
Žalba na rješenje ne odlaže njegovo izvršenje. 

O b r a z l o ž e nj e

[bookmark: _Hlk192835332]NVO “MANS” iz Podgorice, podnio je Ministarstvu poljoprivrede, šumarstva i vodoprivrede zahtjev za slobodan pristup informacijama br. 157245 i to kopiji: svih odobrenja za lov subotom za lovnu godinu 2025/2026..
U postupku po zahtjevu, Služba za opšte poslove, kadrovska pitanja i slobodan pristup informacijama se obratila dopisom od 16.01.2026. godine Direktoratu za šumarstvo, lovstvo i drvnu industriju – Direkciji za lovstvo, u čijem su djelokrugu rada informacije koje se traže u zahtjevu radi pribavljanja izjašnjenja da li isti ima u posjedu informacije koje su predmet zahtjeva stranke, te da li se ukoliko iste posjeduje u ovim informacijama nalaze podaci koji se odnose na fizička lica u smislu Zakona o zaštiti podataka o ličnosti. 
Direktorat za šumarstvo, lovstvo i drvnu industriju - Direkcija za lovstvo je ovoj Službi, dostavila Izjašnjenje po zahtjevu stranke br. 157245  dana 26.01.2026. godine, iz koga proizilazi da ta organizaciona jedinica, na osnovu njihove evidencije, posjeduje traženu informaciju po zahtjevu I da ista sadrži 5 stranica formata A4..
Ministarstvo poljoprivrede, je po pravilima upravnog postupanja u smislu člana 12    ZUP-a i člana 27 ZSPI-a, na osnovu dokaza-Izjašnjenja Direktorata za šumarstvo, lovstvo i drvnu industriju – Direkcije za lovstvo, utvrdilo da organizaciona jedinica ovog Ministarstva posjeduje tražene informacije koje se odnose na kopiju: svih odobrenja za lov subotom za lovnu godinu 2025/2026.., te da ova informacija sadrži pet stranica formata A-4 i da se u dijelu iste ne nalaze podaci čijim bi se objelodanjivanjem ugrozio neki od interesa iz člana 14 Zakona o slobodnom pristupu informacijama. 
Naime, polazeći od toga da predmet rješavanja čine spisi sadržani i pribavljeni u predmetu, te da van spisa predmeta ne postoji ništa, osim opštepoznate činjenice, prvostepeni organ je shodno članu 30 stav 2 u vezi stava 1 i članu 13 ZSPI-a usvojio zahtjev i dozvolio pristup informacijama, dostavljanjem kopija: svih odobrenja za lov subotom za lovnu godinu 2025/2026..
Kako informacija kojoj se pristup omogućava ima 5 stranica formata A4, a da se pristup omogućava dostavljanjem kopije, to se primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama („Sl. List CG“, br. 66/16 i 121/21), ne naplaćuju.  
Naime, članom 33 stav 2 Zakona o slobodnom pristupu informacijama je propisano da: ,,Podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije”, pa se troškovi postupka  u smislu člana 2 stav 1 tačka 1 alineja 1 Uredbe o naknadi troškova u postupku za pristup informaciji od ukupno pet stranica ne naplaćuju, jer je  članom 2 stav 2 ove uredbe propisano da se  za fotokopiranje informacija koje se odnose na format A4-crnobijeli prvih dvadeset stranica ne naplaćuje.  
Žalba na rješenje ne odlaže izvršenje, shodno članu 36 Zakona o slobodnom pristupu informacijama. 
Na osnovu izloženog, odlučeno je kao u dispozitivu rješenja. 
Uputstvo o pravnom sredstvu: Protiv ovog rješenja može se izjaviti žalba, Agenciji za zaštitu ličnih podataka i slobodan pristup informacijama u roku od 15 dana od dana prijema rješenja, neposredno ili preko Ministarstva poljoprivrede, šumarstva i vodoprivrede. Žalba se podnosi u dva primjerka. 
                                                                                                                                                                                                    
                                                                                                          m i n i s t a r,                                      
                                                                                                                
[bookmark: _GoBack]                                                                                                          Vladimir Joković, s.r 

